ToekomsVenster: Om te verloorFoto: Vic_Padilla/Pixabay.com “Maar Ek sê vir julle: Julle moet julle nie teen ’n kwaadwillige mens verset nie. As iemand jou op die regterwang slaan, draai ook die ander wang na hom toe.” – Matteus 5:39 Die Jesus-manier is anders; dit is ontwrigtend, dit druis in teen die waardes van die dag; van bo uitkom ten alle koste, van terugslaan, van mense afskryf. Jesus se manier is sterk genoeg om terug te staan, ’n hou te vat en van die leer af te klim. Volgende keer as jy kwaad raak, doen hierdie, ’n eenvoudig tegniek wat ’n kindersielkundige vriend van my vir my geleer het: Stop. Dink. Kies. Here, maak my sterk genoeg en gee my genoeg krag om nie terug te slaan nie. Amen.